Document ID: /roh_data/filtered/Billingualer_Corpus_interleaved-de-rm.jsonl.gz/687

This is a text translated from German to Rumantsch Grischun.
Bündner Spitalplanung und Spitalliste verabschiedet

Die Regierung hat die Spitalplanung 2002 des Kantons Graubünden und die dazugehörige Spitalliste verabschiedet. Insgesamt haben 54 inner- und ausserkantonale Spitäler und Kliniken einen Leistungsauftrag erhalten. Die Spitalplanung erfasst diejenigen Leistungen, für welche die obligatorische Krankenpflegeversicherung aufzukommen hat. Die Spitalliste tritt per 1. Juli 2002 in Kraft.

Das Bundesgesetz über die Krankenversicherung (KVG) aus dem Jahre 1994 verpflichtet die Kantone, eine Planung für eine "bedarfsgerechte Spitalversorgung" zu erstellen. Die Planungspflicht der Kantone umfasst nur diejenigen Leistungen im stationären Bereich, für welche die obligatorische Krankenpflegeversicherung aufzukommen hat. Ausgenommen von der Planungspflicht sind auch der teilstationäre und der ambulante Bereich. Gestützt auf die Spitalplanung haben die Kantone eine Spitalliste zu erlassen. Die Spitalliste gibt Auskunft darüber, welche Spitäler und Kliniken berechtigt sind, zu Gunsten der Kantonseinwohner erbrachte Leistungen zu Lasten der obligatorischen Krankenpflegeversicherung abzurechnen.

Die Spitalplanung im Überblick

Bei der Spitalplanung geht es darum, die stationäre medizinische Versorgung der Bevölkerung sicherzustellen. Zu diesem Zwecke haben die Kantone den für die Deckung des Bedarfs benötigten inner- und ausserkantonalen Spitälern und Kliniken detaillierte Leistungsaufträge zu erteilen. Entsprechend dem Bedarf ist jedem Spital und jeder Klinik eine feste Bettenzahl für die Behandlung von KVG-Versicherten zuzuweisen.

Insgesamt hat die Regierung für 54 Spitäler und Kliniken - 29 davon in Graubünden - in den Bereichen somatische Akutmedizin, Psychiatrie und Rehabilitation einen Leistungsauftrag erteilt. Die Spitalplanung 2002 geht davon aus, dass per 1. Juli 2003 im Bereich somatische Akutmedizin in den zwölf Spitalregionen des Kantons für die Behandlung von KVG-Patienten insgesamt 625 Betten notwendig sind, um die stationäre medizinische Versorgung der Einheimischen und Gäste zu gewährleisten. Im Psychiatriebereich beträgt der entsprechende Bedarf 204 Betten, im Rehabilitationsbereich 62 Betten. Bis 2005 - so sieht es die neue Spitalplanung vor - sind im somatischen Akutbereich 24 Betten und im Psychiatriebereich vier Betten abzubauen. Die den Zentrums- und Regionalspitälern wie auch den übrigen Kliniken erteilten Leistungsaufträge orientieren sich grundsätzlich an ihrem bisherigen Beitrag zur Versorgung der Bevölkerung des Kantons.

Klare Leistungsaufträge

Der Leistungsauftrag des Rätischen Kantons- und Regionalspitals Chur wurde um den Fachbereich Plastische Chirurgie erweitert, derjenige des Frauenspitals Fontana Chur um den Fachbereich Senologie (Erkrankung der weiblichen Brust). Dem Kreuzspital Chur wurde für den Fachbereich Urologie kein Leistungsauftrag mehr erteilt, da das Kreuzspital in diesem Bereich erheblich höhere Fallkosten als das Rätische Kantons- und Regionalspital aufweist. Für die Aufgabe der Urologie hat die Regierung dem Kreuzspital eine Übergangsfrist von einem Jahr eingeräumt.

Analog der bisherigen Spitaliste wurde ein Leistungsauftrag in orthopädischer Chirurgie sowohl dem Spital Oberengadin in Samedan wie auch der Klinik Gut in St. Moritz erteilt. Ein Leistungsauftrag in orthopädischer Chirurgie wurde angesichts des bisherigen Beitrages zur Versorgung der Bevölkerung Südbündens auch der Klinik Gut erteilt. In die orthopädische Versorgung von Südbünden wurde auch das Ospidal d'Engiadina bassa in Scuol einbezogen. Beim Kreuzspital Chur wurde von der Erteilung eines Leistungsauftrages in orthopädischer Chirurgie abgesehen, da das nahe gelegene Rätische Kantons- und Regionalspital Chur über eine leistungsfähige orthopädische Chirurgie verfügt.

Spitalplatz Chur und rollende Planung

Klar hat sich die Regierung zum Spitalplatz Chur geäussert. Sollten die Bestrebungen scheitern, das Leistungsangebot zwischen dem Kantonsspital, dem Frauenspital Fontana und dem Kreuzspital zu koordinieren, wird die Regierung die Optimierung des Spitalplatzes Chur über eine auf das KVG abgestützte Änderung der Leistungsaufträge der Spitäler vornehmen.

Die planerischen Werte (Angebot und Bedarf der stationären medizinischen Versorgung, Hospitalisierungshäufigkeit, Aufenthaltsdauer und Bettenbelegung) werden im Rahmen des dreijährigen Planungshorizontes bis 2005 jährlich überprüft. Bei veränderten Verhältnissen wird die Regierung eine Änderung der Bettenzahlen und / oder der Leistungsaufträge vornehmen.

Auswirkungen für Spitexdienste und Heime

Durch die vom KVG vorgegebenen Anstrengungen, die Bettenzahlen zu reduzieren, erhöht sich die Anzahl der Pflegebedürftigen im Bereich Spitex und in den Pflegeheimen. Die Spitex-Dienste und die Heime werden entsprechend unter Umständen ihre Dienste ausbauen und allenfalls zusätzliches Personal rekrutieren müssen.

Die Spitalplanung und die Spitalliste 2002 kann hier heruntergeladen werden.

Die Spitalplanung und die Spitalliste 2002 164 KB

Gremium: Regierung

Quelle: dt Standeskanzlei Graubünden

Data: 25.06.2002

La planisaziun d'ospitals dal Grischun e la glista d'ospitals èn deliberadas

La regenza ha deliberà la planisaziun d'ospitals 2002 dal chantun Grischun e la glista d'ospitals respectiva. Tut en tut han retschavì 54 ospitals e clinicas entaifer ed ordaifer il chantun in mandat da prestaziun. La planisaziun d'ospitals registrescha las prestaziuns, per las qualas ha da star bun l'assicuranza obligatoria per la tgira da malsauns. La glista d'ospitals va en vigur per il 1. da fanadur 2002.

La lescha federala davart l'assicuranza da malsauns (LAM) das l'onn 1994 oblighescha ils chantuns da far ina planisaziun per in "provediment d'ospital confurm al basegn". L'obligaziun da planisaziun dals chantuns cumpiglia sulettamain las prestaziuns en il sectur staziunar, per las qualas ha da star bun l'assicuranza obligatoria per la tgira da malsauns. Exceptads da l'obligaziun da planisaziun èn er il sectur parzialmain staziunar ed il sectur ambulant. Sa basond sin la planisaziun d'ospitals han ils chantuns da cumpilar ina glista d'ospitals. La glista d'ospitals infurmescha, tge clinicas e tge ospitals ch'èn autorisads da far giu quint davart prestaziuns fatgas en favur dals abitants dal chantun a quint da l'assicuranza obligatoria per la tgira da malsauns.

Survista da la planisaziun d'ospitals

Tar la planisaziun d'ospitals sa tracti da garantir il provediment medicinal staziunar da la populaziun. Per quest intent han ils chantuns da dar mandats da prestaziun detagliads als ospitals ed a las clinicas entaifer ed ordaifer il chantun che fan basegn per cuvrir il basegn. Correspundent al basegn èsi d'attribuir a mintga ospital ed a mintga clinica in dumber fix da letgs per tractar ils assicurads LAM.

Tut en tut ha la regenza dà in mandat da prestaziun a 54 ospitals e clinicas - 29 da quels en il Grischun - en ils secturs medischina somatica acuta, psichiatria e reabilitaziun. La planisaziun d'ospitals 2002 parta dal fatg ch'i vegn a duvrar per il 1. da fanadur 2003 tut en tut 625 letgs en il sectur da la medischina acuta somatica da las dudesch regiuns d'ospital dal chantun per tractar pazients LAM e per garantir il provediment medicinal staziunar dals indigens e dals giasts. En il sectur da la psichiatria munta il basegn correspundent a 204 letgs, en il sectur da la reabilitaziun a 62 letgs. Fin il 2005 - uschia prevesa la nova planisaziun d'ospitals - èn da reducir il sectur acut somatic per 24 letgs ed il sectur da psichiatria per quatter letgs. Ils mandats da prestaziun attribuids als ospitals da center ed als ospitals regiunals sco er a las ulteriuras clinicas s'orienteschan da princip tenor lur contribuziun da fin uss al provediment da la populaziun dal chantun.

Mandats da prestaziun clers

Il mandat da prestaziun da l'ospital chantunal e regiunal dal Grischun a Cuira è vegnì agumentà per il sectur spezial chirurgia plastica, quel da l'ospital da dunnas Fontana a Cuira per il sectur spezial senologia (malsognas dal sain feminin). A l'ospital da la Crusch a Cuira n'han ins dà pli nagin mandat da prestaziun per il sectur spezial urologia, perquai che l'ospital da la Crusch ha sin quest sectur custs considerablamain pli auts per ils singuls cas che l'ospital chantunal e regiunal dal Grischun. La regenza ha concedì a l'ospital da la Crusch in termin transitori d'in onn per liquidar l'urologia.

Analog a la glista d'ospitals da fin uss han ins dà in mandat da prestaziun per la chirurgia ortopedica tant a l'ospital d'Engiadin'auta a Samedan sco er a la clinica Gut a San Murezzan, quai en vista a la contribuziun da fin uss al provediment da la populaziun dal Grischun meridiunal. Medemamain han ins integrà l'ospital d'Engiadina bassa a Scuol en il provediment ortopedic dal Grischun dal sid. Tar l'ospital da la Crusch a Cuira han ins desistì d'in mandat da prestaziun per la chirurgia ortopedica, essend che l'ospital chantunal e regiunal dal Grischun a Cuira ch'è situà en vischinanza dispona d'ina chirurgia ortopedica abla da funcziunar.

Plaz d'ospitals Cuira e planisaziun successiva

La regenza è s'exprimida a moda clera concernent il plaz d'ospitals Cuira. Sch'ils sforzs da coordinar la purschida da prestaziuns tranter l'ospital chantunal, l'ospital da dunnas Fontana e l'ospital da la Crusch na duessan betg avair success, vegn la regenza ad optimar il plaz d'ospitals Cuira via ina midada dals mandats da prestaziun dals ospitals che sa basa sin la LAM.

Fin l'onn 2005 vegnan examinads annualmain las valurs da planisaziun (purschida e basegn dal provediment medicinal staziunar, frequenza d'ospitalisaziun, durada dal segiurn ed occupaziun dals letgs) en il rom da l'orizont da planisaziun da trais onns. En cas da relaziuns midadas vegn la regenza amidar il dumber da letgs e/u ils mandats da prestaziun.

Consequenzas per ils servetschs da spitex e las chasas da tgira

Tras ils sforzs dictads da la LAM da reducir la quantitad da letgs s'augmenta il dumber da las persunas cun basegn da tgira en il sectur da spitex ed en las chasas da tgira. Ils servetschs da spitex e las chasas da tgira vegnan eventualmain a stuair extender correspundentamain lur servetschs ed eventualmain stuair recrutar ulteriur persunal.

La planisaziun d'ospitals e la glista d'ospitals 2002 pon vegnir chargiads qua.

Planisaziun d'ospitals e la glista d'ospitals 2002 164 KB

Gremi: regenza

Funtauna: rg chanzlia chantunala dal Grischun

Data:25.06.2002